da en en en fr de da id da sv da da da da da it da da sv da da da da da da da da da da nb da da nb da da en en
Tæt arvefjendeopgør mellem gamle holdkammerater weekendens højdepunkt. - Svanholm Cricketklub
Mandag d. 22. juni 2020 kl. 09:48 af Henrik Pfaff
Mens 1. holdet sikrede sig en T 20 sejr (i tirsdags) og en T 50-gevinst lørdag over Albertslund og 2. holdet vandt en T 20 lørdag ude over Albertslund II, så var den eneste af de fire kampe arvefjendeopgøret mellem Svanholm II (vinder af 1. division i fjor) og Glostrup – tippet som runner up i år – der var intenst.
Vi gik først til gærdet og med ganske god, men uvarieret – kastning (en spinner som Glenn Larsen (i øvrigt også fra Svanholm) havde muligvis gjort vidundere) holdt Glostrup vore nede på den store våde bane og så en overgang ud til at smutte igennem os.
Saud kanter til Glostrups keeper Michael Jeppesen efter en vigtig halvleg.
Anfører Raja – vigtige point – tager en veterandyst med Henrik Saxe Hansen
Lovende så det ikke ud, da 4 gærder af vores gærder var ude for 19, men en Saud Munir med narrestregerne lagt på hylden (28 sammenbidte på 49 bolde) holdt sammen på de senere, hvor anføreren Raja Khan, der ser ud til at ramme bolden godt i år, bidrog med flest (20). En ottendegærdestand mellem Raja og nyerhvervelsen Husnain Khalid hævede fra 73 til, hvad der senere skulle vise sig at være vindende,111.
Alle ud for 115.
Glostrup næsten et halvt svanholm-hold
Der var 4 ½ på Glostrups hold med oprindelse i Svanholm. Det gjaldt Taha Ahmed, Bobby Malik, Khizar Javaid og Rocky Chawla. Alle tilbragte deres ungdom og et antal seniorår i Svanholm. Den ”halve” var Henrik Saxe Hansen, gammel landsholdsspiller, der dog oprindeligt kom fra Ringsted, førend han tog på turne frem og tilbage mellem os, Glostrup og Køge -og endte i Glostrup, men trods sin old boys alder stadig med bid i kastningen.
De skulle altså lave mere end 115 på en stor tung bane.
Ikke al vores kastning var lige præcis, men til gengæld tog markspillerne nogle supergreb og havde nogle ekvilibristiske indstik.
Taha er ikke blevet mere slagstærk, siden han forlod os. Han spillede ankermand og topscorer med 17 på 43 bolde, men ingen andre kunne holde bolden langs jorden.
Glostrup endte med at være all out for 82.på 23 overe. Til sammenligning brugte vi 41 overe for vores 115
Vores nyerhvervelse Husnain Khalid fik hul i starten (3/15) og Saud Munir i midten og nedefter (4/27).
Om lørdagen startede 2. holdet med - hvad der er forhåbentlig indledning til en ny gevinst (ligesom i 2019) i T 20 serie 2 - mod Albertslund II. Vejret gjorde det til en T 10 med Albertslund endende på 48/7(Mati Malik 2/10) og vores scorende pointsene for 2 gærder (Saud Munir 28) på 7 overe for 2.
Albertslund træt af os
Førsteholdet mødte Albertslund i en T 20 tirsdag aften og Albertslund hjemme indledte med 109/9( Abdullah Mahmood 2/13,Hamid Shah /15). VI passerede uden gærdetab på 15 overe (Jonas Henriksen 47x, Hamid Shah 46x).
Årets første (og sidste kun en enkeltturnering i år) 1. kamp i elitedivisionen mellem de samme to hold lørdag – denne gang hos os – var interessant ved at holdet blev anført af Hamid Shah vikarierende for den i to kampe karantæneramte Zishan Shah samt at vi skulle se vores nye træner Adnan Akmal i aktion.
Det blev en 40 overes kamp forsinket på grund af masser af natteregn, der blev ved til middag.
Det var ret svære forhold at batte under. Albertslund bowler bedre end de batter og fielder og holdt os nede på 200/4 på de 40 overe (Mads Henriksen 56, Hamid Shah 48 , Wahab Hashmi 35 og tidligere testspiller Adnan Akmal 28 flydende point inden han blev grebet.
Albertslund 83. To gærder til Mads og Jonas Henriksen, Touqeer Ahmed og Hamid Shah for henholdsvis 13, 22, 19 og 7.
Der leges. Billedet er med for at præsentere debutant Chris Chamberlain, der står til højre ved væggen. Han er australier, dansk dame, der har bragt ham til landet og laver en ph.d. ved Københavns Universitet
Der blev gået til den...
Mads og Wahab sætter tempo mod Albertslund
I den kommende uge er der en interessant T 20 kamp for 1. holdet hjemme lørdag mod Ishøj, 2. holdet skal spille T 20 ude mod AB søndagog 3. holdet skal til Køge, mens tre ungdomshold sæsondebuterer med aftenkampe..